Obravnavano in sprejeto na 1. Seji Sveta za kakovost in evalvacije, 31. marec 2011

		
POROČILO O DELU SVETA  ZA  EVALVACIJO V LETU 2010

Svet za evalvacijo pripravlja letna poročila o svojem delovanju in je dolžan z njimi seznaniti pristojne strokovne svete in ministra.  Poročilo o delu Sveta za evalvacijo v letu 2010 poleg poročila za leto 2010 vsebuje še kratko poročilo o delu Sveta za evalvacijo v mandatnem obdobju 2007-2010. 

1.	Naloge Sveta za evalvacijo

V skladu z 20. a členom Zakona o financiranju vzgoje in izobraževanja Svet za evalvacije imenuje minister. Mandat sveta traja 5 let. Natančnejše pristojnosti in sestavo Sveta za evalvacije določi minister. 

Navajamo naloge Sveta za evalvacijo, kot so določene v (3. členu  Pravilnika o posodabljanju vzgojno-izobraževalnega dela, ki je bil objavljen v Uradnem listu RS, št. 74/2009 z dne 25. 9. 2009), 
Svet za kakovost in evalvacije, ki ga imenuje minister, pristojen za šolstvo, opravlja naslednje naloge:
•	enkrat letno do začetka septembra pripravi in ministru predlaga program evalvacijskih študij,
•	daje mnenje k načrtom uvajanja, spremljanja in evalvacije izvajanja novega  programa ali novega programskega elementa,
•	daje mnenje k poročilom o uvajanju, spremljanju in evalvaciji novega programa ter k poročilom o poskusnem izvajanju novega programskega elementa ali novosti,
•	sodeluje z javnimi zavodi, inštituti in univerzami na področju spremljanja in evalvacije,
•	opravlja druge naloge, povezane s spremljanjem in evalvacijo.

Strokovno in administrativno podporo za delovanje Sveta za kakovost in evalvacije nudi ministrstvo, pristojno za šolstvo. 

2.	Sestava Sveta za evalvaciio

Minister je svet v sestavi, ki je veljala do imenovanja novega sveta z dnem 14.1.2011, določil s sklepom z dne 12. 12. 2006 in z njegovimi spremembami in dopolnitvami. 

V letu 2010 so bili člani Sveta za evalvacijo (sestavljalo ga je 10 članov) naslednji:
•	dr. Nada Trunk, Center za Evro-sredozemske študije in Univerza na Primorskem (predsednica),
•	dr. Dejan Hozjan, Univerza na Primorskem, Fakulteta za management,
•	dr. Miran Lavrič, Univerza v Mariboru, Filozofska fakulteta,
•	dr. Jurka Lepičnik Vodopivec, Univerza v Mariboru, Pedagoška fakulteta
•	dr. Tatjana Devjak, Univerza v Ljubljani, Pedagoška fakulteta,
•	dr. Milena Ivanuš Grmek, Univerza v Mariboru, Pedagoška fakulteta
•	dr. Angelca Ivančič, Andragoški center Slovenije,
•	dr. Janez Justin, Pedagoški inštitut
•	mag. Mitja Sardoč, Pedagoški inštitut
•	dr. Andreja Barle Lakota, Ministrstvo za šolstvo in šport.

3.	Področja dela Sveta za evalvaciio in podlage za delovanje

3.1.	Nacionalne evalvacijske študije

Evalvacija sistema vzgoje in izobraževanja v Sloveniji se izvaja z mednarodnimi in nacionalnimi evalvacijskimi študijami.  Koordinator mednarodnih in nacionalnih evalvacijskih študij je pristojni javno raziskovalni zavod, s sklepom ministra je za to nalogo določen Pedagoški inštitut.

Nacionalne evalvacijske študije potekajo na način, kot je določen v 17. členu Pravilnika o posodabljanju vzgojno-izobraževalnega dela. 

Identifikacija tem nacionalnih evalvacijskih študij poteka na podlagi predhodnega pregleda sklepov strokovnih svetov in poročil javnih zavodov, na podlagi izsledkov in ugotovitev mednarodnih evalvacijskih študij ter drugih strokovnih pobud. Svet za evalvacijo praviloma do konca oktobra predhodnega leta pripravi predlog tem nacionalnih evalvacijskih študij za naslednje leto. Svet za evalvacijo teme nacionalnih evalvacijskih študij identificira na podlagi naslednjih kazalcev/kriterijev:
•	uporabnost rezultatov in temeljnih ugotovitev evalvacijskih študij za oblikovanje šolskih politik;
•	omogočanje kontinuiranega spremljanja posameznih področij sistema in programov vzgoje in izobraževanja.

17. člen navedenega pravilnika določa, da Svet za kakovost in evalvacije enkrat letno pripravi predlog programa izvajanja evalvacijskih študij in ga predloži v sprejem ministru. Minister ob upoštevanju predloga tem Sveta za evalvacijo praviloma do marca tekočega leta sprejme končni izbor tem nacionalnih evalvacijskih študij in obseg finančnih sredstev za njihovo izvajanje.

Javnost razvojno-raziskovalne dejavnosti na področju evalvacije sistema vzgoje in izobraževanja se zagotavlja z objavo evalvacijskih študij, ki so v teku, končnih poročil o evalvacijskih študijah na spletnih straneh ministrstva in s predstavitvami rezultatov v strokovnih publikacijah, na strokovnih in znanstvenih srečanjih ter v drugih javnih medijih.

3.2.	Mnenja k načrtom in k poročilom uvajanja, spremljanja in evalvacije   posodabljanja programov

Uvajanje, spremljanje in evalviranje novih vzgojno-izobraževalnih programov, novih programskih elementov in novosti poteka v okviru postopkov, kot jih določa  Pravilnik o posodabljanju vzgojno-izobraževalnega dela (Uradni list RS, št. 74/2009 z dne 25. 9. 2009).

Pravilnik v 3. členu določa naloge Sveta za evalvacijo v zvezi s posodabljanjem vzgojno-izobraževalnega dela, in sicer:
•	Daje mnenje k načrtom uvajanja, spremljanja in evalvacije novega programa ali novega programskega elementa
•	Daje mnenje k poročilom o uvajanju, spremljanju in evalvaciji novega programa ter k poročilom o poskusnem izvajanju novega programskega elementa ali novosti (letnim in končnim poročilom)

Strokovno podporo in izvajanje posameznih nalog v postopkih posodabljanja vzgojno-izobraževalnega dela po navedenem pravilniku izvaja tisti javni zavod, ki je v skladu z zakonom (28. člen ZOFVI) pristojen za pripravo strokovnih podlag na področju, na katerega se nanaša posamezen element posodabljanja vzgojno-izobraževalnega dela. 

Za spremljanje, ki je opredeljeno kot postopek sistematičnega zbiranja informacij o izvajanju novih programov in novih programskih elementov z namenom sprotnega reševanja vprašanj neposredno v pedagoški praksi, so pristojni naslednji trije javni zavodi:
•	Zavod Republike Slovenije za šolstvo (programi splošnega izobraževanja), 
•	Center RS za poklicno izobraževanje (programi poklicnega in strokovnega izobraževanja) in 
•	Andragoški center Republike Slovenije (programi za izobraževanje odraslih).

3.3.	Druge naloge

V 3. členu novega Pravilnika o posodabljanju vzgojno-izobraževalnega dela, je določeno, da Sveta za kakovost in evalvacije opravlja tudi druge naloge, povezane s spremljanjem in evalvacijo.

4.	     Pregled opravljenega dela v letu 2010

Svet za evalvacijo se je v letu 2010 sestal na 7 sejah, od tega sta bili 2 seji korespondenčni, ena seja pa je bila zaradi nesklepčnosti nadaljevana z naknadno korespondenčno potrditvijo sklepov (15. seja Sveta za evalvacijo).

Svet je obravnaval naslednje teme s posameznih delovnih področij:

4.1.	Nacionalne evalvacijske študije

Koordinator mednarodnih in nacionalnih evalvacijskih študij je pristojni javno raziskovalni zavod, s sklepom ministra je za to nalogo določen Pedagoški inštitut, ki lahko za potrebe izvedbe programa na podlagi javnega povabila pridobi tudi zunanje sodelavce.

V letu 2010 je bil sprejet nov Protokol o določanju in načinu izvajanja nacionalnih evalvacijskih študij, in sicer na 12. seji Sveta za evalvacijo, ki je bila dne 25. 3. 2010. Protokol določa, da pred obravnavo predlogov evalvacijskih študij na sejah sveta za vsak predlog in končno poročilo evalvacijske študije opravi recenzijo strokovna komisija, ki jo določi Svet za evalvacijo v sestavi dveh članov za vsebinsko področje in enega člana za metodologijo (4. člen Protokola), pripravljen pa je že tudi predlog sprememb in dopolnitev Protokola, ki precizira postopek ocenjevanja končnih poročil evalvacijskih študij).

a)	Evalvacijske študije – obdobje 2009 – 2010 

V letu 2010 je Pedagoški inštitut koordiniral izvajanje 4 nacionalnih evalvacijskih študij, to je bilo drugo leto izvajanja dvoletnih nacionalnih evalvacijskih študij. Namesto prvotno, s sklepom ministra z dne 18. 11. 2009 določenih petih dvoletnih študij, je prišlo do dejanskega izvajanja le štirih evalvacijskih študij.  Peta nacionalna evalvacijska študija z naslovom Evalvacijska študija dvojezičnega šolstva v Sloveniji se ni izvedla. V letu 2010 so se do konca izvedle (s pričetkom v letu 2009) naslednje nacionalne evalvacijske študije:
1.	Izobraževanje v umetniških gimnazijah, smer glasba in ples (vodja projektne skupine prof. Tomaž Buh)
2.	Evalvacijska   študija   uspešnosti   romskih   učencev  v  osnovni  šoli  (vodja projektne skupine dr. Tatjana Vonta)
3.	Razvoj državljanske vzgoje v Republiki Sloveniji: konceptualni okvir in razvoj kurikulov - državljanska vzgoja in etika, družba (vodja projektne skupine dr. Marjan Šimenc)
4.	Evalvacijska študija predmetnika osnovne šole (vodja projektne skupine dr. Milena Valenčič-Zuljan)

Stanje na sprejetih evalvacijskih študijah: 
•	na svoji 14. seji 5. 11. 2010 se je Svet za evalvacijo seznanil z vmesnimi poročili o navedenih štirih evalvacijskih študijah, ki jih je pripravil  Pedagoški inštitut.
•	Izobraževanje v umetniških gimnazijah, smer glasba in ples je Svet za evalvacijo obravnaval  konec leta 2010 (potekala je predstavitev), po prejemu dopolnitev pa bo študijo tudi formalno sprejel,
•	Evalvacijska študija predmetnika osnovne šole - Svet za evalvacijo je prejel končno poročilo februarja 2011, obravnava je bila konec marca in študija je bila sprejeta, 
•	za preostali dve evalvacijski študiji -  Evalvacijska   študija   uspešnosti   romskih   učencev  v  osnovni  šoli  in  Razvoj državljanske vzgoje v Republiki Sloveniji: konceptualni okvir in razvoj kurikulov - državljanska vzgoja in etika, družba – je koordinator evalvacijskih študij  Pedagoški inštitut oddal vlogo za podaljšanje roka za oddajo  končnih poročil - za obe študiji do 30. aprila 2011. 

Peta nacionalna evalvacijska študija Evalvacijska študija dvojezičnega šolstva v Sloveniji, ki je bila določena poleg navedenih štirih za izvajanje s sklepom ministra, pa se ni izvedla, navajamo najpomemebnejša dejstva: 
•	Svet za evalvacijo predloga navedene študije ni potrdil, ker je ocenil, da predlog študije ni dovolj široko zastavljen, ocenil je, da je zasnovo študije potrebno razširiti, študija mora vključevati tri vsebinske sklope:  jezikovno - lingvistični sklop, sociološki sklop in   pravno-kadrovski vidik dvojezičnega šolstva, 
•	določen je bil nov datum/rok za novi predlog evalvacijske študije in  Pedagoški inštitut je dne 30. 6. 2010, torej v roku, Svetu za evalvacijo poslal nov predlog evalvacijske študije
•	skladno s Protokolom, so nov predlog ocenili trije recenzenti, vendar pa je tudi ta dopolnjen predlog evalvacijske študije, s strani recenzentov prejel negativno oceno zaradi tega, ker ni bi pripravljen v skladu z napotili, 
•	Svet za evalvacijo je obravnaval nov predlog in ocene recenzentov in ugotovil, da se ta evalvacijska študija ne more začeti izvajati. 

b)	Evalvacijske študije – obdobje 2010 – 2012 

Za obdobje 2010-2012 je minister s sklepom z dne 6. 7. 2010 določil program izvajanja nacionalnih evalvacijskih študij, in sicer gre za dve evalvacijski študiji, kot sledi:

•	Motivacijski dejavniki v izobraževanju mladine in odraslih (nosilec dr. Melita Puklek Levpušček)
•	Profesionalni razvoj strokovnih delavcev v poklicnem in strokovnem izobraževanju  - krajša študija (nosilec dr. Tina Vršnik Perše)

V letu 2010 sta se obe študiji pričeli. Študija Motivacijski dejavniki v izobraževanju mladine in odraslih z rahlim zamikom, ker so se na predlog Sveta za evalvacijo trije prispeli predlogi združili v eno študijo.

4.2.	Mnenja k načrtom in k poročilom uvajanja, spremljanja in evalvacije posodabljanja programov

Naloge javnih zavodov v zvezi s to nalogo so določene z Pravilnikom, Svet za evalvacijo je, na podlagi dosedanjih izkušenj pri delu sveta ocenil, da nekatera poročila javnih zavodov niso bila dovolj kvalitetno pripravljena, zato je Svet za evalvacijo v letu 2009 pričel, v letu 2010 pa dokončal postopek sprejemanja Internih navodil za pripravo načrta in poročila o posodabljanju vzgojno-izobraževalnega dela. Interna navodila za pripravo načrta in poročila o posodabljanju vzgojno-izobraževalnega dela so bila sprejeta na 11. seji Sveta za evalvacijo dne 4. 2. 2010 ter poslan javnim zavodom, ki izvajajo posodabljanja programov.

V letu 2010 je Svet za evalvacijo opravil naslednje konkretne naloge s tega delovnega področja sveta - obravnaval gradiva javnih zavodov, ki so jih javni zavodi predložili Svetu za evalvacijo v mnenje, kot sledi:

Načrti posodabljanja oziroma načrti za uvedbo poskusa – Svet je obravnaval 3 načrte posodabljanja oziroma načrtov za uvedbo poskusa, in sicer:
•	Načrt uvajanja, spremljanja in evalvacije prenovljenih učnih načrtov programa Glasba na glasbenih šolah (ZRSŠ)
•	Načrt za uvedbo poskusa Uvajanje Centra za pomoč slepim in slabovidnim(ZRSŠ)
•	Načrt Spremljanja uvajanja javno veljavnega programa Osnovne šole Montessori

Poročila o uvajanju, spremljanju in evalvaciji novega programa ali novega programskega elementa in poročila o poskusu (letna in končna poročila) - Svet obravnaval skupno 8 poročil javnih zavodov (7 letnih letna in 1 končno poročilo):
•	Tretje vmesno poročilo o  spremljanju poskusnega uvajanja izobraževalnih programov Tehnik mehatronike in tehnik oblikovanja (CPI)
•	Vmesno poročilo o spremljavi javno veljavnega programa Waldorfska glasbena šola s poskusom – šolsko leto 2009/10 (drugo leto spremljave) (ZRSŠ)
•	Letno poročilo o poskusnem uvajanju in spremljavi izobraževalnega programa Ekonomska gimnazija-športni oddelek- šolsko leto 2009/10 (drugo leto spremljave) (ZRSŠ)
•	Poročilo o spremljavi poskusa Postopno uvajanje obveznega drugega tujega jezika v osnovne šole šolsko leto 2009/10 (drugo leto spremljave) (ZRSŠ)
•	Vmesno poročilo o spremljavi javno veljavnega programa glasbena vzgoj po Edgarju Willemsu s poskusom – šolsko leto 2009/2919 (četrto leo spremljave)
•	Vmesno poročilo o poskusu Uvajanje mednarodnega programa OŠ Danile Kumar v Ljubljani – šolsko leto 2009/10 (prvo leto poskusa) (ZRSŠ)
•	Vmesno poročilo o spremljavi javno veljavnega programa OŠ Alojzija Šuštarja – šolsko leto 2009/10 (prvo leto spremljave) (ZRSŠ)
•	Končno poročilo projekta Uvajanje novosti oblikovanja in delovanja oddelkov za predšolske otroke s posebnimi potrebami z avtističnimi razvojnimi motnjami (ZRSŠ)

Načrte o posodabljanju, kot tudi poročila v zvezi s posodabljanjem (poročila o uvajanju, spremljanju in evalvaciji novega programa ali novega programskega elementa in poročila o poskusu) so, v skladu z novimi Internimi navodili Sveta za evalvacijo za pripravo poročil javnih zavodov, pred obravnavo na seji sveta ocenili trije recenzentje: eden recenzent-metodolog in dva vsebinska recenzenta.

4.3.	Druge naloge

•	Potrditev Protokola o določanju in načinu izvajanja evalvacijskih študij  - na 11. seji dne 4. 2. 2011
•	Potrditev Internih navodil Sveta za evalvacijo za pripravo poročil javnih zavodov - na 11. seji dne 4. 2. 2011
•	Priprava, obravnava, dopolnjevanje in sprejem poročila o delu Sveta za evalvacijo za leto 2009 in Poročila o opravljenih evalvacijskih študijah v letu 2009.

5.  Kratko poročilo o delu Sveta za evalvacijo v obdobju 2007-2010

Svet za evalvacijo v sestavi (točka 2) je bil imenovan decembra 2006, v celotnem mandatu je opravil 27 sej, od tega 15 sej v živo in 12 korespondenčnih sej, pregled sej je v spodnji tabeli 

Leto 	V živo 	Korespondenčna seja	Skupaj 	
2007	1. seja-8.3.2007
2. seja 8.11.2007	1. KS-7.7.2007
	3	
2008	3. seja – 17. 1.08
4. seja 27.3.08
5. seja  4.12.2008	2. KS- maj 2008
3. KS-julij 2008
4. KS -28.8.2008	6	
2009	6. seja-6.2.2009
7. seja-12.3.2009
8. seja – 8.4.2009
9. seja-28.5.2009
10. seja-10.12.09	5. KS-11.5.09
6. KS-29.6.09
7. KS-8.7.09
8. KS-23.9.09
9. KS-5. 11.09
10. KS-8.12.2009	11	
2010	11. seja-4.2.2010
12. seja-25.3.2010
13. seja-1.6.2010
14. seja-5.11.2010
15. seja -23.12.2010	11. KS-21.10.2010
12. KS-6.12.2010	7	

Delo Sveta za evalvacije ocenjujem kot uspešno, predvsem je bilo veliko časa in energije posvečeno urejanju postopkov za evalvacije študije (poziv, izbor, spremljava, obravnava) in s protokolom smo tudi uredili enotni standard teh študij. Z namenom dviga kakovosti poročil, ki smo jih prejemali s stani javnih zavodov, pa smo naredili podobna pravila tudi za ta poročila in sicer: Interna navodila za pripravo načrta in poročila o posodabljanju vzgojno-izobraževalnega dela.  Z urejanjem postopkov prijavljanja in poročanja smo prav gotovo prispevali k razvoju kulture evalvacijskih študij in k vzpostavljanju enotnega standarda tako z vidika postopkov kot tudi končnih poročil o evalvacijskih študijah. 

 Izr. prof. dr. Nada Trunk Širca,l.r. 
                        						 Predsednica Sveta za evalvacijo

Ljubljana, 31. marec 2011